laion/Wikipedia-Exotic huggingface dataset:
מירב משולם-לוי

מירב משולם-לוי (נולדה ב-18 בדצמבר 1968) היא זמרת וסופרת ילדים, יוצרת ומלחינה ישראלית. יוצרת האלבום הכפול של שירי יום ולילה לילדים "יד קטנה". מופיעה בשירי ילדים בערוץ "הופ ילדות ישראלית" ובערוץ לולי. מירב משולם-לוי בוגרת האקדמיה למוזיקה והחוג לתורת הספרות הכללית באוניברסיטת תל אביב, בוגרת שיטת "חינוך מוזיקלי לטף". מנחה במגוון חוגי מוזיקה להורים, תינוקות ופעוטות ובגני ילדים. חברה באגודת הסופרות והסופרים העבריים. נשואה למיכאל לוי ואמא לשניים. מתגוררת בתל אביב. בעננים: שירים (תל אביב: ב' סער, 1981) סוד האגם המלוח (בני ברק: ספרית פועלים, 2003) האריה והשאגה (בני-ברק: ספרית פועלים, 2007) עכברון המציל (בני-ברק: ספרית פועלים, 2009) אבא, אתה עוד אוהב אותי? (ראשון לציון: ידיעות אחרונות, ספרי חמד, תל אביב: טל-מאי, 2018) אבא, אפשר לשיר לך שיר? (ראשון לציון: ידיעות אחרונות, ספרי חמד, תל אביב: טל-מאי, 2021) מידע על משולם, מירב בקטלוג הספרייה הלאומית הספרים של מירב משולם, באתר "סימניה" הספרים של מירב משולם-לוי, באתר "סימניה" סרטונים בערוץ של מירב משולם לוי, באתר יוטיוב מירב משולם לוי, ברשת החברתית פייסבוק טל גורדון, שירי יום ושירי לילה לפעוטות, באתר הבמה, 13.6.2011 עופרה רודנר, לסדרת ראשית הקריאה "הספרייה שלי" נחוצים יותר תעוזה והומור, באתר הארץ, 5 בספטמבר 2018 מירב משולם-לוי, ברשת החברתית פייסבוק ארכיון מירב משולם לוי, באתר מרכזי דניאל מירב משולם לוי, באתר מרכז הספורט אוניברסיטת תל אביב פרסומי מירב משולם לוי, חשיבות המוזיקה והחינוך המוזיקלי לגיל הרך, באתר טוניקה רשימת חברים, באתר אגודת הסופרות והסופרים העבריים דנית צמית, שירים לילדות נבונות וסיפורים לילדים נבונים: ספרי ילדים חדשים, באתר ynet, 10 באוקטובר 2018; רוני אלדד, ‏פתח חדש לעולם: ספרים נהדרים לקוראים מתחילים, בעיתון מקור ראשון, 22 בנובמבר 2018 תמר גור, אבא, אפשר לשיר לך שיר?, באתר של תמר גור, 8.6.2021
דארטמות' קולג'

דארטמות' קולג' (באנגלית: Dartmouth College) היא אוניברסיטה פרטית בהנובר (אנ') שבניו המפשייר, אחת מתשעת הקולג'ים הקולוניאליים (אנ') שהוקמו בארצות הברית לפני מלחמת העצמאות. הקולג' הוקם בשנת 1769 על ידי אליעזר וילוק (אנ'). כיום, בנוסף ללימודים לתואר ראשון, יש בדארטמות' בתי ספר לתארים מתקדמים במנהל עסקים, רפואה והנדסה, כמו גם 18 תוכניות לתארים מתקדמים במדעים ובאמנויות. למעשה, דארטמות' היא אוניברסיטה לכל דבר ולא קולג' (התואר "קולג'" משמש בארצות הברית לתיאור בתי ספר לתואר ראשון, או בתי ספר שהם חלק מאוניברסיטה). התואר קולג' נשמר בשם האוניברסיטה על-מנת לבטא את מרכזיות בית הספר לתואר ראשון שבאוניברסיטה, כמו גם מהחשיבות המיוחסת להחלטת בית המשפט העליון של ארצות הברית משנת 1819 בפסק דין קולג' דארטמות' נגד וודוארד (אנ') בעניינה של האוניברסיטה. באותה תקופה ניסו בית המחוקקים של ניו המפשיר ומושל ניו המפשייר להפוך את דארטמות' לאוניברסיטה ציבורית (ואף הקימו מוסד בשם "דארטמות' יונברסיטי" שהיה אמור להחליף את הקולג'). הם שינו את חוקת האוניברסיטה, הגדילו את מספר חברי הדירקטוריון וצרפו אליו אנשים חיצוניים מבין אנשיהם שבסנאט של ניו המפשייר (אנ'). הנהלת הקולג' התנגדה ודניאל ובסטר, בוגר האוניברסיטה ושהיה אז בראשית דרכו המשפטית והפוליטית, ייצג באופן מבריק את הקולג', ובית המשפט פסק לטובתו וביטל את ניסיון ההשתלטות. ב-1972, בתקופת נשיאותו של המתמטיקאי ממוצא יהודי הונגרי ג'ון קמני, התחיל הקולג' לקבל ללימודים סדירים סטודנטיות (עד אז רק גברים התקבלו). האוניברסיטה חברה בליגת הקיסוס, חברה ברשת אוניברסיטאות מטאריקי וחברה באיגוד האוניברסיטאות האמריקניות. בית הספר לרפואה (אנ') ע"ש גייזל (1797) בית הספר להנדסה (אנ') ע"ש תאייר (אנ') (1867) בית הספר למנהל עסקים (אנ') ע"ש טאקר (אנ') (1900) בית הספר למוסמכים וללימודים מתקדמים ע"ש גואריני (אנ') (2016) רוברט פרוסט - משורר אמריקני. ד"ר סוס (תאודור סוס גייזל) - סופר ומאייר אמריקני. טימותי גייטנר - מזכיר האוצר האמריקני בשנים 2009–2013. דניאל ובסטר - פוליטיקאי, מזכיר המדינה האמריקני בשנים 1841–1842. נלסון רוקפלר - סגן נשיא ארצות הברית ה-41. קירסטן ג'יליברנד - פוליטיקאית אמריקנית. סנאטורית מדינת ניו יורק החל מ-2009. שרה ויין קליס, מינדי קלינג, קוני בריטון - שחקניות אמריקניות. שונדה ריימס - תסריטאית ומפיקת טלוויזיה אמריקנית. שרון אלרעי פרייס - רופאה ואפדימיולוגית ישראלית. מדיה וקבצים בנושא דארטמות' קולג' בוויקישיתוף אתר האינטרנט הרשמי של דארטמות' קולג' (באנגלית) דארטמות' קולג', ברשת החברתית פייסבוק דארטמות' קולג', ברשת החברתית אקס (טוויטר) דארטמות' קולג', ברשת החברתית אינסטגרם דארטמות' קולג', באתר אנציקלופדיה בריטניקה (באנגלית) ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
מהפכת כוח העם

מהפכת כוח העם, הידועה גם בתור מהפכת EDSA או מהפכת פברואר, הייתה סדרה של הפגנות המוניות בפיליפינים, בעיקר במנילה, מה-22 בפברואר עד 25, 1986. היה זה המשך להתנגדות אזרחית נגד אלימות המשטר והונאת בחירות. המהפכה הלא אלימה הובילה לעזיבתו של פרדיננד מרקוס, לסיומה של דיקטטורה בת 20 שנים שהנהיג ולהשבת הדמוקרטיה בפיליפינים. המהפכה מכונה גם "המהפכה הצהובה" בשל נוכחותם של סרטים צהובים במהלך הפגנות (בהתייחסות לשיר של טוני אורלנדו) כסמל למחאה בעקבות התנקשות בסנאטור הפיליפיני בניגנו אקינו הבן באוגוסט 1983 עם שובו לפיליפינים מהגלות. רוב ההפגנות התקיימו בקטע ארוך של שדרת Epifanio de los Santos, הידועה יותר בראשי התיבות שלה EDSA, במנילה בין ה-22 ל-25 בפברואר 1986. בהפגנות השתתפו מעל שני מיליון אזרחים פיליפינים, כמו גם קבוצות פוליטיות, צבאיות, וקבוצות דתיות בראשות הקרדינל חיימה סין, הארכיבישוף של מנילה, יחד עם ועידת הבישופים הקתולים של נשיא הפיליפינים הקרדינל ריקרדו וידאל, הארכיבישוף של סבו. ההפגנות, שתודלקו על ידי ההתנגדות והאופוזיציה לאחר שנים של ממשל של הנשיא מרקוס ומקורביו, הסתיימו בכך שהשליט, משפחתו וחלק מתומכיהם ברחו לגלות בהוואי; ואלמנתו של נינוי אקינו, קורסון אקינו התמנתה כנשיאה האחד-עשר של הפיליפינים. מדיה וקבצים בנושא מהפכת כוח העם בוויקישיתוף
אלכס כץ

אלכס כץ (באנגלית: Alex Katz;‏ נולד ב-24 ביולי 1927) הוא אמן, צייר ופסל מודרני אמריקאי. מזוהה עם זרם הפופ ארט. אלכס כץ נולד בשנת 1927 למשפחת מהגרים יהודית ממוצא רוסי בברוקלין, ניו יורק. בבעלות אביו היה מפעל אותו הפסיד במהפכה הסובייטית. ב-1928 המשפחה עברה לקווינס. הוא למד אמנות במכון קופר, ניו יורק, ובאסכולה לציור ופיסול על שם סקווגאן במיין. משנות ה-60 החל לצייר פורטרטים גדולי ממדים, שטוחים, בעלי אסתטיות מינימליסטית, שהתאפיינו בפשטות וצבעוניות נועזת. בהמשך צייר באותה הטכניקה גם ציורי נוף תוך כדי שילוב של צבעים בהירים וקומפוזיציות מופשטות. הוא צייר רבות את אשתו עדה אך גם אמנים אחרים, משוררים, רקדנים ואנשי רוח שונים. החל משנת 1951 הציג ביותר מ-200 תערוכות יחיד, ומעל 500 תערוכות קבוצתיות ברחבי העולם. עבודותיו מוצגות באוספים ציבוריים רבים. באוקטובר 2022 נערכה לכץ במוזיאון סולומון ר. גוגנהיים תערוכת יחיד רטרוספקטיבית. התערוכה התקיימה במשך ארבעה חודשים. מדיה וקבצים בנושא אלכס כץ בוויקישיתוף אתר האינטרנט הרשמי של אלכס כץ (באנגלית) אלכס כץ, באתר אנציקלופדיה בריטניקה (באנגלית) אלכס כץ, באתר Discogs (באנגלית) הת'ר ג'יימס, אלכס כץ הציור הפיגורטיבי – של צייר הפופ האמריקאי – אלכס כץ, באתר "הסדנה" לדף התערוכה
קיפוד אירופי

קיפוד אירופי (שם מדעי: Erinaceus europaeus) הוא מין ממשפחת הקיפודיים ומהסוג קיפוד שמצוי באירופה, מחצי האי האיברי ואיטליה עד לסקנדינביה. זהו מין נפוץ מאוד, שמתוסגל לחיים בבתי גידול שונים. למרות שאוכלוסייתו יציבה ברוב אירופה, בממלכה המאוחדת אוכלוסייתו קטנה במהירות. מין זה אינו מצוי בישראל. הקיפוד האירופי הוא מין פעיל לילה. ההליכה שלו הססנית: הוא עוצר ללא הרף ומרחרח את האוויר. זהו מין אוכל-כל, שניזון בעיקר מחסרי חוליות כמו חשופיות, שלשולים, חיפושיות, זחלים וחרקים אחרים. לעיתים, הקיפודים אוכלים גם פירות ופטריות, המשלימים את התזונה שלהם. עונת הרבייה מתרחשת לאחר תרדמת החורף, כאשר רוב ההריונות הם בין מאי ליולי. ההיריון נמשך בין 31 ל-35 ימים. הנקבה מגדלת את 4-6 גוריה לבדה, ללא עזרה מהזכר. תוחלת החיים של הקיפודים היא כ-3 שנים בממוצע, אם כי פרטים עשויים להגיע אף לגיל 10 שנים. רוב גופו של הקיפוד חום; הגב מכוסה בכ-6,000 דרבנות. אורכו של הקיפוד האירופי כ-16 ס"מ, ובפרטים גדולים במיוחד האורך עשוי להגיע ל-26 ס"מ. זנבו קצר מאוד, וניתן לתארו כשריד לזנב - אורכו 2 עד 3 ס"מ בלבד. המשקל לאחר הלידה הוא כ-120 גרם, ולאחר ההתבגרות, משקלו של הקיפוד מגיע ליותר מ-1.1 ק"ג. המשקל הגובה ביותר שנמדד במין זה הוא 2 ק"ג. משקלם של בוגרים בקיץ קטן בדרך כלל ממשקלם בסתיו, ונע בדרך כלל בין 500 ל-800 גרם. הזכרים גדולים מעט מהנקבות, אבל פער קטן זה במשקל זניח לעומת השינויים העונתיים במשקל גופו של הקיפוד. ישנם מספר קיפודים שגופם בצבע לבן; תופעה זו מתרחשת בגלל לאוציזם (היעדר מלנין). עם זאת, קיפודים אלה לא לבקנים ממש. קיפודים לבנים נדירים מאוד, מלבד באיים צפון רונלדסיי ואולדרני, בהם הקיפודים הלבנים מהווים כ-25% מהאוכלוסייה. מדיה וקבצים בנושא קיפוד אירופי בוויקישיתוף קיפוד אירופי, באתר ITIS (באנגלית) קיפוד אירופי, באתר NCBI (באנגלית) קיפוד אירופי, באתר Animal Diversity Web (באנגלית) קיפוד אירופי, באתר GBIF (באנגלית) קיפוד אירופי באתר הרשימה האדומה של IUCN
אלן אולדריג'

אלן אולדריג' (באנגלית: Alan Aldridge‏; 8 ביולי 1938 - 17 בפברואר 2017) היה אמן, מעצב גרפי ומאייר בריטי. ידוע ביצירות מזרם הפסיכדליה של שנות ה-60 וה-70 של המאה העשרים, ובעיקר בעיצוב עטיפות ספרים ותקליטים ללהקת הביטלס, ללהקת The Who, לאלטון ג'ון ולאחרים. אולדריג' נולד ברובע מייל אנד, לונדון. הוא עזב את בית הספר בגיל 14 והחל לעבוד במגוון עבודות- במספנה, במכירות, באטליז וכסוכן ביטוח. באמצע שנות ה-60 אולדריג' התקבל לעבודה כאמן וצייר נופים לתפאורות בתיאטרון אולד ויק שבלונדון. בזמנו הפנוי אולדריג' צייר ציורי דיוקן. בהמשך התקבל לעבודות איור ועיצוב כריכות ספרים בספרי פינגווין ובסאנדיי טיימס. ב-1965 קיבל חוזה העסקה על ידי העורך הראשי של ספרי פינגווין- טוני גודווין ,כמנהל האומנותי של ההוצאה. הוא התמקד בעיצוב כריכות ספרי מדע בדיוני והחל לפתח את סגנונו האישי שהתכתב עם רוח התקופה. בשנת 1968 הקים משרד עיצוב גרפי בשם INK והחל לעצב לביטלס ולתאגיד אפל קורפס (Apple Corps Ltd). בשנות ה-60-70 עיצב אלבומי תקליטים רבים וסגנונו השפיע על כל התקופה. בעיקר נודע בשל עריכת שני ספרים של הביטלס בשם " The Beatles Illustrated Lyrics" שבהם יש שילוב של מילים בעיקר של ג'ון לנון ופול מקרטני ואיורים. בספר השתתפו אמנים וצלמים רבים. לאולדריג' לא הייתה הכשרה רשמית באמנות או בעיצוב. הוא היה נון קונפורמיסט ועבודתו הייתה יצירתית, תוססת ומשעשעת. עם החשיבה החופשית שלו הוא הוביל את העיצוב והאיור לעידן חדש. גישתו העניקה השראה לרבים. כלי עבודתו העיקרי היה באיירבראש תוך שימוש בצבעים עזים וססגוניים. בשנת 1973 פרסם יחד עם הארי וילוק סדרה של איורי האנשה של חרקים ויצורים אחרים בספר בשם The Butterfly's Ball, and the Grasshopper's Feast על שם פואמה מאת ויליאם רוסקו. ב-1975 עיצב את האלבום התשיעי של אלטון ג'ון בשם Captain Fantastic and the Brown Dirt Cowboy שמבוסס על הטריפטיכון של הצייר ההולנדי הירונימוס בוש בשם גן התענוגות הארציים. אולדריג' יצר את הלוגו של בית הקפה הארד-רוק קפה. לאולדריג' שמונה ילדים משלוש נשים שונות ו-11 נכדים. הגרדיאן How Alan Aldridge made the 60s swing in pictures אלן אולדריג', באתר MusicBrainz (באנגלית) אלן אולדריג', באתר Discogs (באנגלית) Paul Sexton, Kaleidoscope Eyes: Alan Aldridge, Designer For Beatles, Who, Elton John, U discover music, ‏8/7/23 Sarah Dawood, Remembering Alan Aldridge: the revolutionary graphic designer of the “swinging sixties”, ‏פברואר 2017
שיר הורסט וסל

שיר הורסט וסל (בגרמנית: Horst-Wessel-Lied) הוא שיר שנכתב על ידי הורסט וסל כמה חודשים לפני רציחתו. הוא פורסם בעיתון הנאצי "דר אנגריף" ("ההתקפה") תחת השם "הדגל מתנופף אל על". כדי לפאר את הורסט וסל כקדוש, הפך השיר להמנונה הרשמי של המפלגה הנאצית, והושר אחרי ההמנון הגרמני. לאחר מלחמת העולם השנייה, כחלק ממדיניות הדה-נאציפיקציה, נאסרה בחוק בגרמניה השמעת השיר, על פי סעיפים 86 ו- 86A לקוד הפלילי הגרמני. איגוד הפשיסטים הבריטי השתמש במנגינת השיר הורסט וסל לניגון המנון המפלגה. פרודיה על השיר נוצרה ונוגנה למנגינת השיר בסרט המצויר של דיסני "פני הפיהרר" ב-1943. המנגינה שימשה גם במשחק המחשב Wolfenstein 3D שיצא בשנת 1992, ובשירה של המפלגה הפינית (IKL) "לדגל". השיר מופיע בסרט "האחים בלוז", בסצנה שבה רואים את מנהיג המפלגה הנאצית באילינוי במפקדתו. השיר גם מופיע בסרט האנימציה "מכשפים" ובסרט "ההינדנבורג". בשנת 2005 השתמש סניף אלברטה של איגוד הווטרנים הקנדי בטעות במנגינת השיר לפרסומת לגיוס כסף. הקרליד מדיה וקבצים בנושא שיר הורסט וסל בוויקישיתוף השיר המלא, להורדה בפורמט MP3
בסוף הכל חולף

"בסוף הכל חולף" הוא סינגל שהוקלט על ידי הזמר הישראלי עומר אדם. את השיר הוציאה לאור ב-13 בפברואר 2017 חברת התקליטים NMC, והוא נכלל כרצועה ה-13 באלבום האולפן החמישי של הזמר, אחרי כל השנים. "בסוף הכל חולף" נכתב והופק על ידי אורי בן ארי וסתיו שמש. ב-8 ביוני 2017 נכנס למצעד הרשמי של גלגלצ במקום השישי. ב-15 ביוני עלה למקום השלישי – המיקום הגבוה ביותר אליו הגיע. לבסוף, ב-22 ביוני יצא מהדירוג לאחר עשרה שבועות צעידה רצופה. במצעדי הפזמונים העברי השנתי של גלגלצ ואתר וואלה!, כאן גימל ושל "mako", ערוץ 24 ותחנות הרדיו האזוריות דורג במקומות הרביעי, העשירי והרביעי בהתאמה. המצעד השבועי 08.06.2017, גלגלצ המצעד השבועי15.06.2017, גלגלצ
מריה דה מדיירוס

מריה דה מדיירוס (באנגלית: Maria de Medeiros; נולדה ב-19 באוגוסט 1965) היא שחקנית, במאית קולנוע וזמרת פורטוגזית. דה מדיירוס נולדה בליסבון והיא בתו של המוזיקאי אנטוניו ויקטורינו דה אלמיידה. בגיל שמונה עשרה נסעה ללמוד משחק בצרפת. אחותה היא השחקנית אינס דה מדיירוס. ב-1990 הופיעה בסרט התקופתי "1871". ב-1991, שיחקה בסרטו של הבמאי ההונגרי אישטוואן סאבו, "לפגוש את ונוס". בשנת 1994 שיחקה את בת זוגו של ברוס ויליס בסרטו של קוונטין טרנטינו, "ספרות זולה". מלבד משחק היא עוסקת גם בבימוי, ב-2000 ביימה את הסרט "Capitães de Abril" שעסק במהפכת הציפורנים, וגם שיחקה בו תפקיד ראשי. ב-2007 שיחקה לצד השחקנית הצרפתייה איזבל הופר בסרט "Médée Miracle", ובאותה שנה הייתה חבר בצוות השופטים של פסטיבל קאן. עוד ב-2007 הוציאה את אלבומה הראשון כזמרת הנקרא "A Little More Blu", בו ביצעה שירים של אמנים ברזילאיים. בשנת 2014 גילמה את דמותה של השחקנית האיטלקייה לאורה בטי (אנ') בסרט הדרמה הביוגרפי "פאזוליני" (אנ') שביים וכתב הקולנוען האמריקאי אייבל פררה (אנ'); הסרט עוסק בחייו של הקולנוען והמשורר האיטלקי פייר פאולו פאזוליני. אתר האינטרנט הרשמי של מריה דה מדיירוס מדיה וקבצים בנושא מריה דה מדיירוס בוויקישיתוף מריה דה מדיירוס, ברשת החברתית פייסבוק מריה דה מדיירוס, ברשת החברתית אקס (טוויטר) מריה דה מדיירוס, במסד הנתונים הקולנועיים IMDb (באנגלית) מריה דה מדיירוס, באתר "אידיבי", מאגר הידע העברי לקולנוע ישראלי ועולמי מריה דה מדיירוס, באתר AllMovie (באנגלית) מריה דה מדיירוס, באתר Rotten Tomatoes (באנגלית) מריה דה מדיירוס, במסד הנתונים הקולנועיים KinoPoisk (ברוסית) מריה דה מדיירוס, באתר AllMusic (באנגלית) מריה דה מדיירוס, באתר MusicBrainz (באנגלית) מריה דה מדיירוס, באתר Discogs (באנגלית) מריה דה מדיירוס, באתר Songkick (באנגלית) מריה דה מדיירוס, באתר Genius
White Iverson

White Iverson הוא סינגל הבכורה של הראפר והזמר האמריקאי פוסט מאלון. הוא יצא לאור באמצעות ריפבליק רקורדס ב-14 באוגוסט 2015, כסינגל המוביל מתוך אלבום הבכורה שלו, Stoney‏ (2016). הוא יצא לאור במקור ב-4 בפברואר 2015 בחשבון הסאונדקלאוד של פוסט מאלון. פוסט מאלון הפיק וכתב אותו לצד FKi 1st ורקס קודו. הוא הגיע בשיאו למקום ה-14 במצעד בילבורד הוט 100 האמריקאי. הסינגל ידוע כשיר שזיכה את פוסט מאלון לתשומת לב במיינסטרים. פוסט מאלון עבר ללוס אנג'לס ופגש את FKi 1st, שהכיר לו את רקס קודו, ויחד הם הפיקו את "White Iverson". פוסט הקליט את השיר יומיים לאחר שכתב אותו. הוא חשב על השם לאחר שעשה צמות בשיער, וחשב שהוא נראה כמו "אייברסון לבן", בהתייחס לשחקן הכדורסל אלן אייברסון. עם השלמת השיר בפברואר 2015, הוא הועלה לחשבון הסאונדקלאוד של פוסט, מה שהביא אותו במהירות לתשומת לב מחברות התקליטים, וזכה למעל למיליון השמעות בחודש שהועלה. לבסוף, פוסט מאלון החליט לחתום בריפבליק רקורדס. הווידאו קליפ של השיר פורסם ב-19 ביולי 2015 בחשבון היוטיוב של פוסט מאלון. מאז צאתו, צבר השיר למעלה ממיליארד צפיות באתר. פוסט אמר בפרק של הפודקאסט h3h3Productions (אנ') כי הווידאו קליפ עלה $5,000 ודרש יום אחד בלבד על מנת ליצור אותו. הוא גם העיר שחברת רולס רויס פנתה אליו בעקבות הקליפ, והצהירה שהוא משתמש לא נכון במכונית. הרמיקס הרשמי של השיר יצא לאור ב-7 בדצמבר 2015, בהשתתפות פרנץ' מונטנה וריי סרמרד. ליל ויין פרסם גם כן רמיקס ל-"White Iverson" בשם "Too Young" עבור המיקסטייפ No Ceilings 2. הראפר מונטנה אוף 300 (אנ') הוציא רמיקס לשיר בשם "White Iverson/Milly Rock Remix". "White Iverson" נכנס למצעד בילבורד הוט 100 במקום ה-84 ב-26 בספטמבר 2015, והגיע בשיאו למקום ה-14 ב-23 בינואר 2016. השיר זכה בתואר היהלום מטעם איגוד תעשיית ההקלטות האמריקאי (RIAA) על מכירות של עשרה מיליון עותקים. מידע על הסינגל "White Iverson" באתר מיוזיק בריינז מידע על היצירה "White Iverson" באתר Discogs מילות השיר "White Iverson" באתר Genius סרטון השיר "White Iverson" באתר יוטיוב Gage, Jeff. ""White Iverson" Made Post Malone A Star — And A Lightning Rod For Criticism". LA Weekly. נבדק ב-7 בדצמבר 2020. {{cite web}}: (עזרה) Marsland, Dani. "Watch: Post Malone - White Iverson". Pile Rats. נבדק ב-17 באוגוסט 2021. {{cite web}}: (עזרה) Markman, Rob (18 ביולי 2015). "Video Premiere: Watch Post Malone's 'White Iverson'". MTV. נבדק ב-3 באוקטובר 2015. {{cite web}}: (עזרה) "White Iverson by Post Malone". SoundCloud. Post Malone. נבדק ב-3 באוקטובר 2015. {{cite web}}: (עזרה) Schwartz, Danny (14 באוגוסט 2015). "Post Malone Signs With Republic Records". HotNewHipHop. נבדק ב-3 באוקטובר 2015. {{cite web}}: (עזרה) "Post Malone - White Iverson (Remix) Feat. French Montana & Rae Sremmurd - Stream [New Song]". נבדק ב-1 ביולי 2016. {{cite web}}: (עזרה)
Natural

Natural הוא שיר של להקת הפופ רוק האמריקאית אימאג'ין דראגונז, שחבריו כתבו יחד עם ג'סטין טרנטר, קלינסמן לוקאס ס. ברנרדו ומפיקיו מאטמן & רובין. הוא יצא לאור באמצעות קידינאקורנר ואינטרסקופ רקורדס ב-17 ביולי 2018, כסינגל המוביל מתוך אלבום האולפן הרביעי של הלהקה, Origins. "Natural" הוא שיר פופ רוק הכולל "תערובת של תופים נפיצים ומילים מעוררות השראה", עם "מכשירים מטלטלי אצטדיונים" בפזמונו. הווידאו קליפ לשיר פורסם ב-24 באוגוסט 2018. בקליפ נראה הסולן דן ריינולדס כבעלים של בית מפחיד הכולל צילומים של אישה באמבטיה, אותה אישה נרדפת על ידי תושבי הבית האחרים וגבר גבוה הדומה לסלנדרמן, הלוויה כביכול לאישה, ויין סרמון, בן מקי ודניאל פלצמן מתפוגגים לאבק, ריינולדס חופר קבר וקובר את האישה בחיים, ותמונות נוספות של הבית ותושביו, יחד עם קטע של אריה קוטף זברה. הקליפ זכה למעל ל-500 מיליון צפיות. מידע על היצירה "Natural" באתר מיוזיק בריינז מידע על הסינגל "Natural" באתר מיוזיק בריינז סרטון השיר "Natural" באתר יוטיוב Driver, Richard (15 בנובמבר 2018). "Imagine Dragons Hope to Eliminate Solitude in Our Modern Existence on 'Origins'". PopMatters. נבדק ב-23 בנובמבר 2020. {{cite web}}: (עזרה) Tornow, Sam (17 ביולי 2018). "Imagine Dragons Release Pump-Up ESPN College Football Season Anthem 'Natural': Listen". Billboard. נבדק ב-22 ביולי 2018. {{cite journal}}: (עזרה) Ginsberg, Gab (24 באוגוסט 2018). "Imagine Dragons Bring the Horror With Zany 'Natural' Video: Watch". Billboard. נבדק ב-27 באוגוסט 2018. {{cite journal}}: (עזרה)
גוביהדרוס

גוביהדרוס (שם מדעי: Gobihadros; מילולית: "הדרוזאור גובי") הוא סוג של דינוזאור מקבוצת האורניתופודים שהיה קרוב רחוק להדרוזאוריים והשתייך לקבוצה הדרוזאורומורפה. הוא התקיים במשך הקרטיקון של מרכז אסיה במדבר גובי לפני 96 עד 83.6 מיליון שנה מזמננו, בין הקנומן לסנטון. הסוג הכיל מין יחיד - Gobihadros mongoliensis, על שם מונגוליה, בה התגלה. המאובנים של דינוזאור זה התגלו בידי משלחת מחקר יפנית ומונגולית בין 1993 ל-2004 בתצורות בהאן שירה (אנ') שבמונגוליה והוא תואר בידי החוקר Khishigjav Tsogtbaatar ב-2019, אף שכבר תואר בעבודת המחקר שלו מ-2008, נוסף על החוקרים: David B. Weishampel‏, David Christopher Evans ו-Mahito Watabe. ממצאי ההדרוזאור היו כמעט שלמים למעט הגולגולת עם עצם ירך באורך 72.8 ס"מ עד 104 ס"מ, וכנראה הפרט הבוגר הגיע לאורך 3 עד 7.5 מטרים, אם כי כנראה שהיה צעיר. ישנה מחלוקת על אורכו המתבססת בשאלה האם הייתה בחלק מהאזורים ספיגת עצמות, אשר נראות יותר קצרות מכפי שהיו בחיי הדינוזאור. המחקרים מראים שהיה קרוב לדמויי-הדרוזאורים כמו הבקטרוזאורוס, הפרובקטרוזאורוס, האאולמביה והקלאוזאורוס אך בניגוד אליהם היה בעל רכסי שיניים בעלי אמייל דו-שכבתי על שיני רכס הקצה של הלסת העליונה המכונה פרה מקסילה (Premaxilla) ובלטו בלסת התחתונה שלוש רכסי שיניים קטנות יחסית, דבר השונה ממרבית דמויי-ההדרוזאורים וקרוב להדרוזאוריים האמיתיים. מדיה וקבצים בנושא גוביהדרוס בוויקישיתוף
תרנגולי חלל בחלל

תרנגולי חלל בחלל (באנגלית: Space Chickens in Space) היא סדרת טלוויזיה אוסטרלית קומית מצוירת מדע בדיוני שנוצרה על ידי José C. García de Letona ו-Rita Street ופותחה על ידי טומי ומרקוס ואד פלאטן, אלן קין, שיין פרז וסקוט זונבורן עבור 9Go! ודיסני XD. הסדרה הופקה על ידי Ánima Estudios Studio Moshi ,Gingerbread Animation, והופצה על ידי Cake Entertainment, בהשתתפות דיסני EMEA. צ'אק, סטארלי ופינלי נלקחים מביתם ונרשמים בטעות לאקדמיה צבאית בין-גלקטית עילית לשעבר. יידרש את כל הכוח שלהם, ועבודת צוות, כדי לשרוד כל בריחה שיש להם. צ'אק - הוא תרנגולת גבוהה זכר שהוא מנהיג האחים העוף. הוא מגניב, נועז ומטורף. הוא יכול להיות אנוכי ועקשן כשזה מגיע לאתגרים, אבל הוא רך מאוד כשזה מגיע לאחים שלו. ב-Rebel to the Beak, התגלה שהוא אלרגי למונסטונאטס וב-The Good, The Bad and The Clucky, התגלה גם שהוא היה פעם אחד מהצופים מ-Slurp, מחנה בוקרים קטן יחד עם פינלי. איינטה, והוגו. הוא הצעיר ביותר מבין השלושה. פינלי - הוא תרנגולת קצרה זכר שהוא המוח של האחים העוף. הוא חכם, סקרן ובעיקר רגוע. אבל הוא יכול להיות קצר רוח כשאף אחד (במיוחד אחיו ואחותו) לא מתאר את הרעיונות שלו כרעיונות טובים. ב-The Good, The Bad and The Clucky, התגלה שהוא היה פעם אחד מהצופים מ-Slurp, מחנה בוקרים קטן יחד עם צ'אק, איינטה והוגו. הוא המבוגר ביותר מבין השלושה. סטארלי - היא תרנגולת נקבה שהיא אחת האחים האוהבים. בהיותה האחות האמצעית, סטארלי תמיד דואגת לאחיה ומגנה עליהם לא משנה מה. היא גם נולדה כוח-על. ב-Set little Puff-Cloud, נחשף שסטארלי זכתה בתחרות ה-Caddlebug כשהייתה אפרוחה. הדיבוב העברי בוים על ידי תומר שביט, והופק על ידי ענבר שטגר עזרא. בנוסף, שיר פתיחה ושיר סיום בדיבוב העברי ביומו על ידי גילן שחף. הסדרה: תרנגולי חלל בחלל מונפשת באופן מלא בבית בסטודיו Moshi (אוסטרליה) באמצעות צינור האנימציה ההיברידית Harmony המותאמת אישית שלהם, המשלבת תערובת של אנימציה מצוירת ביד ואיכות גבוהה. סטודיו מושי סיפק בימוי אנימציה, עיצוב (דמויות מקוריות מוכנות להפקה ופיתוח עולם מקורי), פיקוח על לוח תכנון ויצירות אמנות, אנימציה דיגיטלית בעבודת יד, FX חזותי. הסדרה עלתה לראשונה ב-9Go! באוסטרליה ב-30 בספטמבר 2018, בערוץ הטלוויזיה 2x2 ברוסיה ב-1 בינואר 2020, והייתה בבכורה של דיסני XD באירופה, ב-המזרח התיכון וב-אפריקה ב-19 בנובמבר 2018. באפריל 2022, כל הפרקים והסרטים הקצרים זמינים ב-דיסני+. "תרנגולי חלל בחלל", במסד הנתונים הקולנועיים IMDb (באנגלית) "תרנגולי חלל בחלל", באתר Rotten Tomatoes (באנגלית) "תרנגולי חלל בחלל", במסד הנתונים הקולנועיים KinoPoisk (ברוסית) "תרנגולי חלל בחלל", במיזם "אישים" לתיעוד היצירה הישראלית כל פרק שלא שודר בישראל יכתב באנגלית עד לשידורו פרק זה לא שודר בדיבוב עברי
דמנה

דמנה הייתה עיר מקראית בשבט זבולון, אשר ניתנה לבני מררי הלויים, והיא אחת מארבעים ושמונה ערי הלויים, ערים בארץ ישראל שעם ישראל נצטווה בתורה להעניק ללויים ולכהנים. העיר דמנה מוזכרת בתנ"ך בספר יהושע כא, לה: ”אֶת־דִּמְנָה֙ וְאֶת־מִגְרָשֶׁ֔הָ אֶֽת־נַהֲלָ֖ל וְאֶת־מִגְרָשֶׁ֑הָ עָרִ֖ים אַרְבַּֽע”, שם מתבהר כי היא אחת מערי הלויים. דמנה הייתה כנראה מרכזה של בקעת בית נטופה, בקעה בגליל התחתון, ושימשה כמרכז אדמיניסטרציה באזור. חוקרים רבים טוענים כי דמנה היא בעצם שיבוש של שם העיר "רמון" (או "רמונו", "רמונה"), ושהיא למעשה מקבילתה של דמנה בספר דברי הימים א'. בעקבות כך הם סבורים כי זו גם הכוונה לעיר רמונו המוזכרת בתנ"ך בספר דברי הימים: ”לִבְנֵ֣י מְרָרִי֮ הַנּוֹתָרִים֒ מִמַּטֵּ֣ה זְבוּלֻ֔ן אֶת־רִמּוֹנ֖וֹ וְאֶת־מִגְרָשֶׁ֑יהָ אֶת־תָּב֖וֹר וְאֶת־מִגְרָשֶֽׁיהָ”. מ"ג יהושע כא לה – ויקיטקסט, באתר ויקיטקסט משה דוד קאסוטו, נפתלי הרץ טור-סיני, שמואל ייבין, בנימין מזר, אנציקלופדיה מקראית, כרך ב, ישראל: מוסד ביאליק, 1954, עמ' 671 דמנה, באתר מילון אבניאון מ"ג דברי הימים א ו סב – ויקיטקסט, באתר ויקיטקסט